ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη αναδασωτέας δασικής έκτασης εμβαδού
204.532,32  τ.μ., στην περιοχή Βαμβακάδες του
Δήμου Καντάνου Σελίνου, λόγω πυρκαγιάς.
Τροποποίηση του εγκεκριμένου ρυμοτομικού
σχεδίου στο Οικοδομικό Τετράγωνο ΚΦ Γ.10, της
Ε’ Πολεοδομικής Ενότητας (περιοχή πρώην ΖΕΠ),
της Δημοτικής Ενότητας Καστοριάς.
ΑΠΟΦΑΣΕΙΣ
Αριθμ. 203132
Κήρυξη αναδασωτέας δασικής έκτασης εμβαδού 204.532,32 τ.μ., στην περιοχή Βαμβακάδες
του Δήμου Καντάνου Σελίνου, λόγω πυρκαγιάς.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Το άρθρο 24 παρ. 1 και το άρθρο 117 παρ. 3 του
Συντάγματος.
2. Τον ν. 998/1979 «Περί προστασίας των δασών και
δασικών εν γένει εκτάσεων της χώρας» (Α’ 289) και ειδικότερα τα άρθρα 38 παρ. 1 και 41 παρ. 1, 3 όπως τρο-
ποποιήθηκε με τον ν. 4280/2014.
3. Τις υπ’ αρ. 160417/1180/8-7-1980 και 182447/3049/
24-9-1980 διαταγές του Υπουργείου Γεωργίας με τις
οποίες δόθηκαν οδηγίες στις Δασικές Υπηρεσίες για την
κήρυξη εκτάσεων αναδασωτέων.
4. Την υπ’ αρ. 204262/4545/23-11-2010 εγκύκλιο του
Υπουργείου Περιβάλλοντος Ενέργειας και κλιματικής
Αλλαγής «Οδηγίες εφαρμογής των παρ. 1 και 2 του άρθρου 3 του ν. 998/1979».
5. Τον ν. 3200/1955 «Περί διοικητικής αποκεντρώσεως» (Α’ 97) όπως τροποποιήθηκε και συμπληρώθηκε
μεταγενέστερα με το ν.δ. 532/1970 (Α’ 103).
6. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα
Καλλικράτης» (Α’ 87).
7. Το άρθρο 56 του ν. 4257/2014 (Α’ 93) που τροποποιεί την παρ. 2 του άρθρου 1 του ν. 2503/1997 (Α’ 107)
που αφορά στη Διοίκηση, οργάνωση και στελέχωση της
Περιφέρειας.
8. Τον ν. 4061/2012 «Διαχείριση και προστασία ακινήτων Υπουργείου Αγροτικής Ανάπτυξης και Τροφίμων -
Ρύθμιση εμπραγμάτων δικαιωμάτων και άλλες διατάξεις» (Α’ 66) και ειδικότερα την παρ. 2 του άρθρου 26.
9. Το γεγονός ότι την 29η μηνός Φεβρουαρίου έτους
2024 εξερράγη πυρκαγιά στην περιοχή Βαμβακάδες
του Δήμου Κανδάνου Σελίνου και αποτέφρωσε δασική έκταση εμβαδού διακοσίων τεσσάρων χιλιάδων πε-
ντακοσίων τριάντα δύο τ.μ. και τριάντα δύο εκατοστών
(204.532,32 τ.μ.).
10. Την υπ’ αρ. 200729/23-4-2024 εισήγηση της Διευθύντριας Δασών Χανίων για κήρυξη ως αναδασωτέας
έκτασης που αναφέρεται στο θέμα, της οποίας η βλάστηση καταστράφηκε από πυρκαγιά.
11. Την υπό στοιχεία ΥΠΕΝ/ΔΕΝΕΠ/83988/2740/
25-8-2022 (Β’ 4528) απόφαση, με την οποία παρέχεται
η εξουσιοδότηση υπογραφής «Με εντολή Υπουργού
ΠΕΝ» του Υπουργού Περιβάλλοντος και Ενέργειας, «Με
εντολή Υφυπουργού ΠΕΝ» του Υφυπουργού Περιβάλλοντος και Ενέργειας και «Με εντολή Γενικού Γραμματέα
Δασών» του Γενικού Γραμματέα Δασών του Υπουργείου
Περιβάλλοντος και Ενέργειας, κατά λόγο αρμοδιότητας, στον Προϊστάμενο της Γενικής Διεύθυνσης Δασών
και Δασικού Περιβάλλοντος της Γενικής Γραμματείας
Δασών του Υ.Π.ΕΝ., στους Προϊστάμενους των Επιθεωρήσεων Εφαρμογής Δασικής Πολιτικής και στους
Προϊστάμενους των Διευθύνσεων, Δασαρχείων και
Τμημάτων που υπάγονται σε αυτές, καθώς και στους
αναπληρωτές αυτών.
12. Τον ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133).
13. Το άρθρο τρίτο της από 13-8-2021 Πράξης Νομοθετικού Περιεχομένου «Έκτακτα μέτρα για την αποτελε-
σματική προστασία και την ταχεία αποκατάσταση του
φυσικού περιβάλλοντος, την άμεση στήριξη των πληγέντων από τις πυρκαγιές του Ιουλίου/Αυγούστου 2021
και συναφείς διατάξεις» (Α’ 143), η οποία κυρώθηκε με
το άρθρο 2 του ν. 4824/2021 (Α’ 156).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαΐου 2024
ΤΕΥΧΟΣ  ΤΕΤΑΡΤΟ
Αρ. Φύλλου 275
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 275/01.05.2024
14. Τα άρθρα 47 έως 55 (Μέρος Β’) του ν. 4915/2022
«Εθνικό Στρατηγικό Σχέδιο Καταπολέμησης της Διαφθοράς, διατάξεις για θέματα ανθρώπινου δυναμικού
και Οργανισμών Τοπικής Αυτοδιοίκησης, νομοθετικό
πλαίσιο εκπαίδευσης των σπουδαστών/σπουδαστριών
της Εθνικής Σχολής Δημόσιας Διοίκησης και Αυτοδιοίκησης για την ένταξη στον κλάδο Π.Ε. Επιτελικών Στε-
λεχών, διατάξεις για την ολοκλήρωση της μεταφοράς
των δασικών υπηρεσιών στο Υπουργείο Περιβάλλοντος
και Ενέργειας, διατάξεις για την εφαρμογή του Εθνικού
Σχεδίου Ανάκαμψης και Ανθεκτικότητας «Ελλάδα 2.0»,
Εθνική Σύνταξη Ομογενών και άλλες επείγουσες διατάξεις» (Α’ 63).
15. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160), όπως τρο-
ποποιήθηκε με το π.δ. 29/2022 (Α’ 77) και το π.δ. 6/2022
(Α’ 17) περί σύστασης Γενικής Γραμματείας Δασών.
16. Την υπό στοιχεία ΥΠΕΝ/ΔΔΥ/48478/3594/16-5-2022
(Β’ 2415) κοινή υπουργική απόφαση, με την οποία ολοκληρώθηκε η μεταφορά των Δασικών Υπηρεσιών στο ΥΠΕΝ.
17. Την υπό στοιχεία ΥΠΕΝ/ΔΟΙΚΔ/48691/2883/
16-05-2022 απόφαση «Ορισμός των Προϊσταμένων των
ΕΕΔΠ της Γενικής Γραμματείας Δασών του Υπουργείου
Περιβάλλοντος και Ενέργειας, ως δευτερεύοντες διατάκτες» (Β’ 2501).
18. Την υπ’ αρ. 3801/30-05-2022 απόφαση της Συντονίστριας Αποκεντρωμένης Διοίκησης Κρήτης «Μεταφορά
του τακτικού προσωπικού των δασικών υπηρεσιών της
Αποκεντρωμένης Διοίκησης Κρήτης στο Υπουργείο Περιβάλλοντος και Ενέργειας» (Β’ 2855).
19. Την υπό στοιχεία ΥΠΕΝ/ΔΔΥ/62511/4542/
17-06-2022 υπουργική απόφαση «Διαπιστωτική πράξη κατάταξης και τοποθέτησης του προσωπικού των
Περιφερειακών Δασικών Υπηρεσιών του Υπουργείου
Περιβάλλοντος και Ενέργειας» (Β’ 3145).
20. Την υπό στοιχεία ΥΠΕΝ/ΔΔΕΥ/75346/2506/
19-07-2022 εγκύκλιο «Αποφαινόμενα όργανα των Δασικών Υπηρεσιών για τη σύναψη δημοσίων συμβάσεων».
21. Το γεγονός ότι δεν προκαλείται δαπάνη από την
παρούσα απόφαση, αποφασίζουμε:
Κηρύσσουμε αναδασωτέα με σκοπό την προστασία
και την διατήρηση του δασικού χαρακτήρα της, ώστε
να αποκλεισθεί η διάθεση αυτής για άλλο προορισμό,
και την επαναφορά με φυσική αναγέννηση της δασικής
βλάστησης κουμαριάς, ερεικίου, ασπάλαθος, ποσοστού
40%, στην προ της πυρκαγιάς κατάσταση, της έκτασης
εμβαδού (204.532,32 τ.μ.), στην περιοχή Βαμβακάδες
Δήμου Κανδάνου Σελίνου, που αποτελούσε δασική έκταση (παρ. 2 άρθρου 3 του ν. 998/1979), που εμπίπτει στη
κατηγορία 1ε, του άρθρου 4 του ν. 998/1979 και που
εμφανίζεται στο συνημμένο απόσπασμα χάρτου κλίμακας 1:5000 το οποίο έχει θεωρηθεί από την Διευθύντρια
Δασών Χανίων.
Η έκταση συνορεύει με δασικές και εκτάσεις και Νότια
με κοινοτικό δρόμο όπως φαίνεται και στο συνημμένο
διάγραμμα το οποίο αποτελεί αναπόσπαστο μέρος της
απόφασης αυτής.
Οι συντεταγμένες των κορυφών της καείσας έκτασης
είναι οι εξής:
X=475845.4923 Y=3906839.0094
at point X=475921.4858 Y=3906681.9278
at point X=475771.5798 Y=3906648.6382
at point X=475635.2102 Y=3906696.4897
at point X=475391.6153 Y=3906559.1726
at point X=475286.1543 Y=3906676.8644
at point X=475187.2727 Y=3906899.2842
at point X=475133.9974 Y=3907046.0584
at point X=475133.9974 Y=3907046.0584
at point X=475213.7162 Y=3907089.4300
at point X=475213.7162 Y=3907089.4300
at point X=475276.0659 Y=3907041.8642
at point X=475377.0416 Y=3907002.3351
at point X=475436.3803 Y=3906971.1262
at point X=475501.9622 Y=3906981.5291
at point X=475634.7796 Y=3907032.8283
at point X=475645.2661 Y=3906903.7890
at point X=475637.4010 Y=3906808.1559
at point X=475844.4518 Y=3906840.0508
Κατά της απόφασης αυτής μπορεί να ασκηθεί προσφυγή στον αρμόδιο Υπουργό1 εντός της αποκλειστικής
προθεσμίας των τριάντα (30) ημερών από την ημέρα της
πραγματικής κυκλοφορίας του Φ.Ε.Κ.2 καθώς και αίτηση
ακύρωσης3 εντός εξήντα (60) ημερών από την επομένη
της κοινοποίησής της, στο οικείο τριμελές διοικητικό
Εφετείο4 από οποιοδήποτε φυσικό ή νομικό πρόσωπο
έχει έννομο συμφέρον στην έκταση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 275/01.05.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 275/01.05.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Χανιά, 24 Απριλίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης
Εφαρμογής Δασικής Πολιτικής Κρήτης
ΑΝΑΣΤΑΣΙΟΣ ΙΩΑΝΝΟΥ
Ι
Αριθμ. 62147
Τροποποίηση του εγκεκριμένου ρυμοτομικού
σχεδίου στο Οικοδομικό Τετράγωνο ΚΦ Γ.10, της
Ε’ Πολεοδομικής Ενότητας (περιοχή πρώην ΖΕΠ),
της Δημοτικής Ενότητας Καστοριάς.
Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τα άρθρα 152, 153, 154, 159 και 160 του Κώδικα Βασικής Πολεοδομικής Νομοθεσίας (π.δ. 14/1999, Δ’ 580).
2. Το ν.δ. της 17-7/16.8.1923 «Περί σχεδίων πόλεων,
κωμών και συνοικισμών του Κράτους και οικοδομής
αυτών» (Α’ 228).
3. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ειδικότερα την περ. 39 της υποπαρ. ΣΤ της παρ. ΙΙ του άρθρου 186.
4. Το άρθρο 31 του ν. 4067/2012 «Νέος Οικοδομικός
Κανονισμός» (Α’ 79).
5. Τον ν. 1337/1983 «Επέκταση των Πολεοδομικών σχεδίων, Οικιστική ανάπτυξη και σχετικές ρυθμίσεις» (Α’ 33).
6. Το άρθρο 29 του ν. 2831/2000 «Τροποποίηση των διατάξεων του ν. 1577/1985 “Γενικός Οικοδομικός Κανονισμός”
και άλλες πολεοδομικές διατάξεις» (Α’ 140), όπως αντικαταστάθηκε από το άρθρο 10 του ν. 3044/2002 (Α’ 197) και
τροποποιήθηκε με το άρθρο 32 του ν. 3164/2003 (Α’ 176)
και το άρθρο 3 του ν. 4315/2014 (Α’ 269).
7. Τα άρθρα 20 και 21 του ν. 4495/2017 «Έλεγχος και
προστασία του Δομημένου Περιβάλλοντος και άλλες
διατάξεις» (Α’ 167).
8. Το π.δ. της 23.2.1987 «Κατηγορίες και περιεχόμενο
χρήσεων γης» (Δ’ 166).
9. Το π.δ. 59/18 «Κατηγορίες και περιεχόμενα χρήσεων
γης» (Α’ 114).
10. Την υπ’ αρ. 6405/19.1.2022 απόφαση του Συντονιστή Αποκεντρωμένης Διοίκησης Ηπείρου - Δυτικής
Μακεδονίας «Έγκριση του Οργανισμού Εσωτερικής Υπηρεσίας της Περιφέρειας Δυτικής Μακεδονίας» (Β’ 563).
11. Την υπ’ αρ. 43511/161/55/13.6.1988 εγκύκλιο (Εγκ.
υπ’ αρ. 55/1988) «Οδηγίες και Προδιαγραφές για τροποποιήσεις, επεκτάσεις ρυμοτομικών σχεδίων».
12. Την υπ’ αρ. 29829/14.6.2012 εγκύκλιο (Εγκ. υπ’ αρ.
10/2012) «Αρμοδιότητες γνωμοδότησης ΣΥ.ΠΟ.Θ.Α. Περιφερειακών Ενοτήτων/Περιφερειών για θέματα πολεο-
δομικού σχεδιασμού».
13. Την υπ’ αρ. 40462/2020/26.6.1987 υπουργική απόφαση «Έγκριση γενικού πολεοδομικού σχεδίου (ΓΠΣ) του
δήμου Καστοριάς και κοινοτήτων Μανιάκων και Λεύκης
(Ν. Καστοριάς)» (Δ’ 951).
14. Την υπ’ αρ. 4581/754/7.2.1991 υπουργική απόφαση «Τροποποίηση του γενικού πολεοδομικού σχεδίου
δήμου Καστοριάς (Ν. Καστοριάς)» (Δ’ 84).
15. Το π.δ. της 2.8.1999 «Έγκριση Πολεοδομικής μελέτης τμήματος της πολεοδομικής ενότητας Ε του Δήμου
Καστοριάς (Ν. Καστοριάς)» (Δ’ 654).
16. Την υπ’ αρ. 4/2002 Πράξη Εφαρμογής Πολεοδομικής Μελέτης, στην περιοχή επέκτασης σχεδίου πόλης
Καστοριάς (περιοχή πρώην ΖΕΠ), που κυρώθηκε με την
υπό στοιχεία ΚΟ/895/28.6.2002 απόφαση Νομάρχη Καστοριάς.
17. Τις υπ’ αρ. 18697/2.5.2023 και 21629/16.5.2023
αιτήσεις της Εταιρείας Προστασίας Ατόμων με Αυτισμό
Δ.Α.Δ.Ν. Καστοριάς.
18. Την υπ’ αρ. 26615/13.6.2023 εισήγηση της Διεύθυνσης Υπηρεσίας Δόμησης του Δήμου Καστοριάς.
19. Την υπ’ αρ. 168/2023 απόφαση Δημοτικού Συμβουλίου Καστοριάς, με την οποία αυτό γνωμοδοτεί θετικά
για την εν λόγω τροποποίηση.
20. Το υπ’ αρ. 34186/28.7.2023 έγγραφο της Διεύθυνσης Υπηρεσίας Δόμησης - Τμήμα Πολεοδομικών
Εφαρμογών του Δήμου Καστοριάς, για δημοσίευση ανακοίνωσης, σε δύο τοπικές εφημερίδες και στον πίνακα
ανακοινώσεων του Δήμου Καστοριάς.
21. Τα από 2.8.2023 και 9.8.2023 φύλλα της τοπικής
εφημερίδας «Σέντρα», τα από 24.8.2023 και 31.8.2023
φύλλα της τοπικής εφημερίδας «Καστοριανή Εστία» και
το από 2.8.2023 αποδεικτικό τοιχοκόλλησης της ανακοίνωσης στον πίνακα ανακοινώσεων του Δήμου Καστο-
ριάς, από τα οποία φαίνεται ότι έγιναν οι επιβαλλόμενες
δημοσιεύσεις.
22. Τα υπ’ αρ. 34243/28.7.2023, 48924/30.10.2023
και 52697/20.11.2023 έγγραφα της Διεύθυνσης Υπηρεσίας Δόμησης - Τμήμα Πολεοδομικών Εφαρμογών
του Δήμου Καστοριάς, με τα οποία καλούνται οι ενδιαφερόμενοι που θίγονται άμεσα ή έμμεσα από την
τροποποίηση, να λάβουν γνώση και να υποβάλλουν
τυχόν ενστάσεις.
23. Τα αποδεικτικά επίδοσης των ατομικών ειδοποιήσεων στους ενδιαφερόμενους ιδιοκτήτες.
24. Το τοπογραφικό διάγραμμα (σε κλίμακα 1:500), που
συντάχθηκε και θεωρήθηκε από τη Διεύθυνση Υπηρεσίας Δόμησης του Δήμου Καστοριάς.
25. Την επί του τοπογραφικού διαγράμματος βεβαίωση του Αντιδημάρχου Καστοριάς, με την οποία βεβαιώ-
νεται ότι η προτεινόμενη τροποποίηση είναι σύμφωνη
με την υπ’ αρ. 168/2023 απόφαση Δ.Σ. Καστοριάς, δεν
καθίστανται άρτια οικόπεδα μη άρτια και δεν έχουν υποβληθεί ενστάσεις κατά της πρότασης τροποποίησης.
26. Την από 1.2.2024 Αιτιολογική Έκθεση της Διεύθυνσης Υπηρεσίας Δόμησης - Τμήμα Πολεοδομικών Εφαρ-
μογών του Δήμου Καστοριάς.
27. Το υπ’ αρ. 4879/1.2.2024 έγγραφο της Διεύθυνσης
Υπηρεσίας Δόμησης - Τμήμα Πολεοδομικών Εφαρμογών
του Δήμου Καστοριάς, με το οποίο διαβιβάστηκε φάκελος προτεινόμενης τροποποίησης του εγκεκριμένου
ρυμοτομικού σχεδίου στο Ο.Τ. ΚΦ.Γ10, της Ε’ ΠολεοδομιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 275/01.05.2024
κής Ενότητας (περιοχή πρώην ΖΕΠ), Δημοτικής Ενότητας
Καστοριάς.
28. Την υπ’ αρ. 17787/14.3.2024 εισήγηση του τμήματος Χωρικού Σχεδιασμού, της Διεύθυνσης Περιβάλλο-
ντος και Χωρικού Σχεδιασμού, της Περιφέρειας Δυτικής
Μακεδονίας, προς το ΣΥ.ΠΟ.Θ.Α. Α’ Περιφερειακής Ενότητας Καστοριάς.
29. Την υπ’ αρ. οικ.41391/9.4.2020 απόφαση του Συντονιστή Αποκεντρωμένης Διοίκησης Ηπείρου - Δυτι-
κής Μακεδονίας «Συγκρότηση Α’ Συμβουλίου Πολεοδομικών Θεμάτων και Αμφισβητήσεων Περιφερειακής
Ενότητας Καστοριάς (ΣΥ.ΠΟ.Θ.Α. Α’ Π.Ε. Καστοριάς)»
(Υ.Ο.Δ.Δ. 293), όπως αυτή τροποποιήθηκε με τις υπ’ αρ.
οικ.55697/24.5.2021 (Υ.Ο.Δ.Δ. 440) και οικ.36918/7.4.2022
(Υ.Ο.Δ.Δ. 331) αποφάσεις.
30. Την υπ’ αρ. 6/9.4.2024 θετική γνωμοδότηση του
Α’ ΣΥ.ΠΟ.Θ.Α Π.Ε Καστοριάς, που διατυπώθηκε στην 2η
συνεδρίαση, θέμα 1ο, στις 8.4.2024.
31. Τις διατάξεις του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα
(π.δ. 63/2005, Α’ 98), όπως αυτό διατηρήθηκε σε ισχύ με
την περ. 22 του άρθρου 119 του ν. 4622/2019 (Α’ 133)
και το γεγονός ότι από την εφαρμογή των κανονιστικών
διατάξεων της παρούσας δεν προκαλείται δαπάνη σε
βάρος του κρατικού ή δημοτικού προϋπολογισμού.
Και επειδή:
1. Το Δημοτικό Συμβούλιο Καστοριάς, με την υπ’ αρ.
168/2023 απόφαση, γνωμοδότησε θετικά για την τροποποίηση του ρυμοτομικού σχεδίου στο Οικοδομικό
Τετράγωνο ΚΦ Γ.10, της Ε’ Πολεοδομικής Ενότητας (περιοχή πρώην ΖΕΠ), της Δημοτικής Ενότητας Καστοριάς
και συγκεκριμένα την κατάργηση της αξονικής γραμμής
που διαχωρίζει τις επιμέρους χρήσεις επί του ΚΦ Γ.10
και την αντικατάσταση των υφιστάμενων χρήσεων γης
του Ο.Τ. ΚΦ Γ.10, από «Χώρος Βρεφονηπιακού - Παιδικού
Σταθμού και Αίθουσα Πολλαπλών Χρήσεων», σε Χώρο
«Κοινωνική Πρόνοια Τοπικής Κλίμακας και Μονάδες
Ψυχοκοινωνικής Αποκατάστασης», όπως αυτά περιγράφονται στο επισυναπτόμενο τοπογραφικό διάγραμμα,
χωρίς καμία μεταβολή στους λοιπούς όρους δόμησης.
Κατά της απόφασης αυτής δεν κατατέθηκαν ενστάσεις,
σύμφωνα με την επί του τοπογραφικού διαγράμματος,
βεβαίωση του Αντιδημάρχου Καστοριάς.
2. Το Τμήμα Χωρικού Σχεδιασμού της Διεύθυνσης Περιβάλλοντος και Χωρικού Σχεδιασμού της Περιφέρειας
Δυτικής Μακεδονίας, θεωρεί ότι πρέπει να γίνει δεκτή η
αιτούμενη τροποποίηση, γιατί ύστερα από μελέτη του φακέλου και μετά από επιτόπια αυτοψία, διαπιστώθηκε ότι συ-
ντρέχουν κατά την ισχύουσα νομοθεσία οι προϋποθέσεις:
α) Η τήρηση από τον Δήμο Καστοριάς της κατά το νόμο
διαδικασίας σύμφωνα με το άρθρο 154 του Κώδικα Βασικής Πολεοδομικής Νομοθεσίας (π.δ. 14/1999, Δ’ 580),
καθώς τηρήθηκαν όλες οι διαδικασίες δημοσιότητας,
ανάρτησης και ατομικής ειδοποίησης των άμεσα εμπλεκομένων ιδιοκτησιών στην προτεινόμενη τροποποίηση.
β) Η ύπαρξη σοβαρής πολεοδομικής ανάγκης, καθώς
κρίνεται αναγκαία η τροποποίηση των χρήσεων στο
Οικοδομικό Τετράγωνο ΚΦ Γ.10 της Ε’ Πολεοδομικής
Ενότητας (περιοχή πρώην Ζώνης Ενεργού Πολεοδομίας), της Δημοτικής Ενότητας Καστοριάς, για να
επιτραπεί η ανέγερση κτηρίων Κοινωνικής Πρόνοιας,
για τη δημιουργία ενός πρότυπου ολοκληρωμένου
κέντρου, για την εξυπηρέτηση ατόμων στο φάσμα του
αυτισμού.
3. Το ΣΥ.ΠΟ.Θ.Α. Α’ της Περιφερειακής Ενότητας Καστοριάς, με την υπ’ αρ. 6/9.4.2024 θετική γνωμοδότηση
του, που διατυπώθηκε στην 2η συνεδρίαση, θέμα 1ο,
στις 8.4.2024, γνωμοδότησε ομόφωνα θετικά υπέρ της
έγκρισης τροποποίησης, σύμφωνα με την αιτιολογία της
εισήγησης της Διεύθυνσης Περιβάλλοντος και Χωρικού
Σχεδιασμού - Τμήμα Χωρικού Σχεδιασμού της Περιφέρειας Δυτικής Μακεδονίας.
4. Με την τροποποίηση, δεν μεταβάλλεται το ισοζύγιο
των κοινοχρήστων χώρων της πόλης, ούτε των αναγκαίων κοινωφελών χώρων.
5. Η εν λόγω τροποποίηση μπορεί να θεωρηθεί σημειακή και εντοπισμένη.
6. Δεν προκαλείται δαπάνη σε βάρος του κρατικού ή
δημοτικού προϋπολογισμού, αποφασίζουμε:
1. Την τροποποίηση του εγκεκριμένου ρυμοτομικού
σχεδίου στο Οικοδομικό Τετράγωνο ΚΦ Γ.10, της Ε’ Πολεοδομικής Ενότητας (περιοχή πρώην ΖΕΠ), Δημοτικής
Ενότητας Καστοριάς και συγκεκριμένα:
α) Την κατάργηση της αξονικής γραμμής που διαχωρίζει τις επιμέρους χρήσεις επί του ΚΦ Γ.10.
β) Την αντικατάσταση των υφιστάμενων χρήσεων
γης του ΚΦ Γ.10 «Χώρος Βρεφονηπιακού - Παιδικού
Σταθμού» και «Αίθουσα Πολλαπλών Χρήσεων», που
εμπίπτουν στο άρθρο 2 «Αμιγής Κατοικία» του π.δ. της
23.2.1987 (σημειώνονται με το στοιχείο ΑΚ1), από τις
χρήσεις με στοιχεία 2: «Κοινωνική πρόνοια τοπικής κλίμακας» και 8.1.10: «Μονάδες Ψυχοκοινωνικής Αποκατά-
στασης άρθρου 9 ν. 2716/1999» του άρθρου 2 «Αμιγής
Κατοικία» του π.δ. 59/2018 (σημειώνονται με το στοιχείο ΑΚ2) όπως αναλυτικά φαίνονται χρωματισμένα στο
συνημμένο τοπογραφικό διάγραμμα (σε κλίμακα 1:500),
που συντάχθηκε και θεωρήθηκε από τη Διεύθυνση Υπηρεσίας Δόμησης του Δήμου Καστοριάς και αποτελεί ανα-
πόσπαστο μέρος της παρούσας.
2. Οι όροι δόμησης παραμένουν οι ίδιοι που ίσχυαν
για το Οικοδομικό Τετράγωνο ΚΦ Γ.10, σύμφωνα με το
άρθρο 5 του π.δ. της 2.8.1999 (Δ’ 654).
3. Η ισχύς της παρούσας απόφασης αρχίζει από την
δημοσίευσή της στην Εφημερίδα της Κυβερνήσεως.
Επιτρέπεται η υποβολή προσφυγής στον Γραμματέα
Αποκεντρωμένης Διοίκησης Ηπείρου-Δυτικής Μακεδονίας, μόνο για παράβαση του Νόμου, σύμφωνα με
τις διατάξεις των άρθρων 227 και 238 του ν. 3852/2010
(Α’ 87) και σε προθεσμία δέκα πέντε (15) ημερών από
τη δημοσίευση της απόφασης στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 275/01.05.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 275/01.05.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 275/01.05.2024
Η απόφαση αυτή και το τοπογραφικό διάγραμμα που τη συνοδεύει να δημοσιευθούν στην Εφημερίδα της Κυβερνήσεως.
Κοζάνη, 23 Απριλίου 2024
O Περιφερειάρχης
ΓΕΩΡΓΙΟΣ ΑΜΑΝΑΤΙΔΗΣ

[Source: 20240400275.pdf | Tokens: 16193]